b"\n_START_ARTICLE_\nXV Cos d'Ex\xc3\xa8rcit (B\xc3\xa0ndol republic\xc3\xa0)\n_START_SECTION_\nFront Nord\n_START_PARAGRAPH_\nEl 6 d'agost de 1937 el comandant de l'Ex\xc3\xa8rcit del Nord, general Mariano Gamir Ulibarri, va dur a terme una reorganitzaci\xc3\xb3 de les seves forces: l'antic Cos d'ex\xc3\xa8rcit santander\xc3\xad va ser reconvertit en el XV Cos d'Ex\xc3\xa8rcit, que va quedar sota el comandament del tinent coronel Jos\xc3\xa9 Garc\xc3\xada Vayas i amb el tinent coronel Luis L\xc3\xb3pez Pi\xc3\xb1eiro com a cap d'Estat Major. La formaci\xc3\xb3 comptava amb quatre divisions i amb la 177a Brigada Mixta com a unitat de reserva._NEWLINE_El 14 d'agost va comen\xc3\xa7ar l'esperada ofensiva franquista en la zona, comen\xc3\xa7ant els primers atacs pel sud (al voltant de Reinosa) que anaven acompanyades de fortes incursions a\xc3\xa8ries. Des del principi les coses van anar malament per al XV Cos, que va comen\xc3\xa7ar a sofrir  la desproporci\xc3\xb3 existent entre tots dos b\xc3\xa0ndols. Com a conseq\xc3\xbc\xc3\xa8ncia de les primeres derrotes, el 17 d'agost es va produir la substituci\xc3\xb3 del tinent coronel Garc\xc3\xada Vayas en el comandament pel m\xc3\xa9s eficient Francisco Gal\xc3\xa1n Rodr\xc3\xadguez. Per\xc3\xb2 la destresa i habilitat del Gal\xc3\xa1n no van ser suficients per a posar fre al daltabaix republic\xc3\xa0 despr\xc3\xa9s de la destrucci\xc3\xb3 de la bossa de Reinosa, el dia 17. Despr\xc3\xa9s d'aix\xc3\xb2 va venir la retirada general de l'ex\xc3\xa8rcit republic\xc3\xa0 en la zona. El XV Cos d'Ex\xc3\xa8rcit, a causa de les fortes p\xc3\xa8rdues que va sofrir, seria dissolt el 29 d'agost."